
VYHODNOTENIE PRIPOMIENKOVÉHO KONANIA
Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 229/2011 Z. z. o postupe pri posudzovaní zdravotnej spôsobilosti a psychickej spôsobilosti na držanie alebo nosenie strelných zbraní a streliva a o náležitostiach lekárskeho posudku a psychologického posudku v znení vyhlášky č. 105/2012 Z. z.
LP/2026/534
Spôsob pripomienkového konania
Počet vznesených pripomienok, z toho zásadných:			17/4
Počet vyhodnotených pripomienok:					17

Počet akceptovaných pripomienok, z toho zásadných: 		6/2
Počet čiastočne akceptovaných pripomienok, z toho zásadných: 	2/1 
Počet neakceptovaných pripomienok, z toho zásadných:		9/1

Počet vznesených hromadných pripomienok:			0
Počet vyhodnotených hromadných pripomienok:			0

Počet akceptovaných hromadných pripomienok:			0
Počet čiastočne akceptovaných hromadných pripomienok:		0
Počet neakceptovaných hromadných pripomienok:			0	
2

Vysvetlivky k použitým skratkám v tabuľkách:
O – obyčajná	A – akceptovaná
Z – zásadná	N – neakceptovaná
                        ČA – čiastočne akceptovaná
                        NEP – neprihliada sa
Vyhodnotenie vecných pripomienok
Vznesené pripomienky
	Subjekt
	Typ
	Pripomienka
	Vyh.
	Spôsob vyhodnotenia

	MDSR
Ministerstvo dopravy Slovenskej republiky
	O
	§ 4b
Bod 2 § 4b odporúčame zosúladiť s dôvodovou správou, nakoľko v prechodných ustanoveniach sa upravuje posudzovanie zdravotnej spôsobilosti a psychickej spôsobilosti žiadateľov a držiteľov a  lekárske posudky a psychologické posudky, pričom zmena sa týka výlučne zdravotnej spôsobilosti a zníženej sluchovej ostrosti.
	A
	

	MDSR
Ministerstvo dopravy Slovenskej republiky
	O
	dôvodovej správe
V dôvodovej správe odporúčame vypustiť zavedenú legislatívnu skratku ,,(ďalej len „ministerstvo zdravotníctva“)“ a v súvislosti s navrhovanou účinnosťou odporúčame vložiť za slovami ,,V nadväznosti“ slovo ,,na“ v poslednom odseku všeobecnej časti a poslednom bode osobitnej časti.
	A
	

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (v čl. I bode 3 prílohe č. 2  štvrtom bode slová „bude platiť“ nahradiť slovom „platí“ a slovo „bude“ nahradiť slovom „je“).
	N
	
Bola akceptovaná pripomienka MV SR.

	MPSVRSR
Ministerstvo práce, sociálnych vecí a rodiny Slovenskej republiky
	O
	K doložke vybraných vplyvov a sociálnym vplyvom
Odporúčame predkladateľovi, aby v doložke vybraných vplyvov identifikoval pozitívne sociálne vplyvy a zhodnotil ich v analýze sociálnych vplyvov predovšetkým v bode 4.2 (prístup k zdrojom, právam, tovarom a službám). 
Odôvodnenie: Predkladaný návrh umožňuje neprihliadať na zníženú sluchovú ostrosť 
pri posudzovaní zdravotnej spôsobilosti výlučne na účely skupiny E (šport) alebo F (zberateľstvo) zbrojného preukazu, čím osobám so sluchovým postihnutím v porovnaní 
so súčasným stavom zlepšuje prístup k získaniu zbrojného preukazu na ustanovené účely. Predložený materiál zakladá pozitívne sociálne vplyvy.
	N
	Zákonná úprava, na ktorú nadväzuje novelizovaný právny predpis, na základe ktorého sa vydáva, v rámci sprievodných materiálov udáva návrh bez sociálnych vplyvov. Navrhovaná úprava je len premietnutím zákonnej úpravy do vykonávacieho predpisu a samotná vyhláška nezakladá vplyvy.

	MVSR
Ministerstvo vnútra Slovenskej republiky
	Z
	Nad rámec zákona
V § 2 ods. 1 poslednej vete žiadame na konci pripojiť bodkočiarku a slová „to neplatí, ak sa na zníženú sluchovú ostrosť neprihliada“.
Obdobne je potrebné upraviť aj § 2 ods. 9 a 10.
Odôvodnenie:
Vzhľadom na skutočnosť, že sa zdravotná spôsobilosť osvedčí aj v prípade, ak ide o osobu so zníženou sluchovou ostrosťou, teda o osobu, u ktorej bola zistená kontraindikácia ustanovená v prílohe č. 1 časti II druhom bode Sluch, je potrebné upraviť ustanovenie o osvedčovaní zdravotnej spôsobilosti.
	ČA
	Rozpor bol odstránený doplnením § 2 ods. 1 a § 2 ods. 10 o formuláciu „alebo ak zákon v § 17 ods. 2 písm. b) neustanovuje inak“.  

	MVSR
Ministerstvo vnútra Slovenskej republiky
	Z
	K čl. I bodu 2 (§ 4b ods. 1)
Vzhľadom na skutočnosť, že ostatná novela zákona o zbraniach, na ktorú nadväzuje návrh vyhlášky neobsahuje prechodné ustanovenia vo vzťahu k lekárskym posudkom osôb so zníženou sluchovou ostrosťou, žiadame v § 4b odsek 1 vypustiť alebo ho nahradiť ustanovením, podľa ktorého sa posudzovanie zdravotnej spôsobilosti začaté a neukončené do 30. októbra 2026 dokončí podľa predpisov účinných od 1. novembra 2026, čím by ešte v priebehu posudzovania zdravotnej spôsobilosti osoby so zníženou sluchovou ostrosťou mohol lekár promptne reagovať na zmenu legislatívy spočívajúcu v ustanovení priaznivejších podmienok pre tieto osoby pri žiadaní o vydanie niektorých skupín zbrojného preukazu. Absencia prechodných ustanovení v zákone predpokladá uplatňovanie nových ustanovení zákona od 1. novembra 2026, čomu by navrhované znenie prechodného ustanovenia vo vyhláške bránilo. 
Zámerom pripomienky je vytvoriť podmienky na to, aby mohol lekár v priebehu posudzovania zdravotnej spôsobilosti pri vydávaní lekárskeho posudku reagovať na zmenu legislatívy tým, že by za zákonom predpokladaných okolností mohol osvedčiť zdravotnú spôsobilosť osoby, pričom by pri posudzovaní neprihliadal na jeho zníženú sluchovú ostrosť.

Zároveň odporúčame zvážiť doplnenie prechodného ustanovenia, podľa ktorého budú môcť lekári určité obdobie používať lekárske posudky v podobe akú ustanovovala vyhláška v znení účinnom do 30. októbra 2026 (ak majú v zásobe lekárske posudky podľa predchádzajúcej právnej úpravy) s tým, že „prihliadanie“, resp. „neprihliadanie“ na zníženú sluchovú ostrosť uvedie v posudku napr. dopíše túto skutočnosť rukou.
	A
	

	MVSR
Ministerstvo vnútra Slovenskej republiky
	Z
	K čl. I bodu 4 (príloha č. 3)
Na druhej strane lekárskeho posudku o zdravotnej spôsobilosti žiadame slová 
„Osoba so zníženou sluchovou ostrosťou: áno*) / nie*)
Na zníženú sluchovú ostrosť podľa § 17 ods. 2 písm. b) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov sa
□ neprihliada (skupiny zbrojného preukazu E a F)
□ prihliada (skupiny zbrojného preukazu A až D).**)“ nahradiť slovami „Na zníženú sluchovú ostrosť sa □ neprihliada □ prihliada“.
Odôvodnenie:
Navrhovanou úpravou sa zjednoduší a sprehľadní lekársky záver z posudzovania zdravotnej spôsobilosti. 
Uvádzaný údaj o tom, či osoba je alebo nie je osobou so zníženou sluchovou ostrosťou je nadbytočný, keďže pri vydaní lekárskeho posudku osvedčujúceho zdravotnú spôsobilosť je pre správny orgán vydávajúci zbrojné preukazy relevantná len informácia, či sa na zníženú sluchovú ostrosť prihliadalo alebo nie. Skutočnosť, či osoba má alebo nemá zníženú sluchovú ostrosť nie je rozhodujúca pri vydaní zbrojného preukazu, keďže je aj v súčasnosti umožnené vydať lekársky posudok osvedčujúci zdravotnú spôsobilosť osobe so zníženou sluchovou ostrosťou.
Pre zosúladenie ostatnej novely zákona o zbraniach [§ 17 ods. 2 písm. b)] účinnej od 1. novembra 2026 s vyhláškou je preto postačujúca informácia, či sa na zníženú sluchovú ostrosť prihliadalo alebo neprihliadalo, pričom zákonnou podmienkou na neprihliadanie je podľa § 17 ods. 2 písm. b) zákona o zbraniach skutočnosť, že žiadateľom je osoba so zníženou sluchovou ostrosťou. Informácia na lekárskom posudku o neprihliadaní na zníženú sluchovú ostrosť bude pre správny orgán vydávajúci zbrojné preukazy znamenať, že v súlade s § 17 ods. 2 písm. b) zákona o zbraniach (účinného od 1. novembra 2026) bude takýto lekársky posudok možné použiť len vo vzťahu k nadobudnutiu zbrojného preukazu skupiny E a F.
V prípade, ak sa na zníženú sluchovú ostrosť prihliadalo, nie je relevantná informácia, či je osoba bez zníženej sluchovej ostrosti alebo ide o osobu so zníženou sluchovou ostrosťou, ktorej lekár v súlade s § 2 ods. 1 štvrtou vetou osvedčil zdravotnú spôsobilosť.
Nepovažujeme tiež za potrebné uvádzať konkrétny odkaz na „§ 17 ods. 2 písm. b) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov“, keďže už z názvu lekárskeho posudku je zjavné, že sa lekársky posudok vydáva na držanie alebo nosenie strelnej zbrane a streliva, pričom nikde v lekárskom posudku nie je uvedený odkaz na zákon o zbraniach.
V nadväznosti na vyššie uvedené bude potrebné primerane upraviť aj 1. novelizačný bod.
	A
	

	MVSR
Ministerstvo vnútra Slovenskej republiky
	O
	K čl. I bodu 3 (príloha č. 2)
Navrhujeme nasledovné znenie vety: 
„Beriem na vedomie, že ak sa pri posudzovaní mojej zdravotnej spôsobilosti použije neprihliadanie na zníženú sluchovú ostrosť, lekársky posudok so záverom, že som zdravotne spôsobilý, preukazuje zdravotnú spôsobilosť iba na účely skupiny E alebo F zbrojného preukazu. Beriem tiež na vedomie, že ak som držiteľom skupiny E alebo F zbrojného preukazu a pri posudzovaní mojej zdravotnej spôsobilosti sa toto neprihliadanie použilo, pri žiadosti o rozšírenie zbrojného preukazu o skupinu A, B, C alebo D som povinný predložiť nový lekársky posudok o zdravotnej spôsobilosti.“.

Odôvodnenie
Považujeme za vhodné, aby sa v poučení uviedlo, že na preukázanie spôsobilosti môže slúžiť iba posudok s príslušným kladným záverom. Nestačí všeobecne uviesť, že bude potrebné jeho vydanie. Vydanie posudku samo osebe nezaručuje vydanie požadovanej skupiny.
	ČA
	Navrhované znenie bolo preformulované nahradením slovného spojenia „použiť neprihliadnutie“.

	MVSR
Ministerstvo vnútra Slovenskej republiky
	O
	K čl. I bodu 4 (príloha č. 3)
Navrhujeme do prílohy č. 3 za vzor lekárskeho posudku doplniť nasledujúce vysvetlivky, ktoré by boli súčasťou prílohy vyhlášky, avšak by neboli súčasťou vypĺňanej plochy ani textu tlačeného na vydávanom posudku. Rozmer posudku by sa nezmenil.

1. Celkový záver lekárskej prehliadky
Posudzujúci lekár vyznačí jeden záver: „zdravotne spôsobilý“ alebo „zdravotne nespôsobilý“.

2. Postup pri možnosti „neprihliada“ (vypĺňa sa len ak bol záver lekárskej prehliadky „zdravotne spôsobilý“)

Táto možnosť sa označí, ak sa pri posudzovaní zdravotnej spôsobilosti uplatnilo neprihliadanie na zníženú sluchovú ostrosť podľa § 17 ods. 2 písm. b) zákona č. 190/2003 Z. z., teda ak bola u žiadateľa zistená znížená sluchová ostrosť a posudzujúci lekár pri hodnotení jeho zdravotnej spôsobilosti neuplatnil postup podľa § 2 ods. 1 štvrtej vety vyhlášky. Lekársky posudok s vyznačením možností „zdravotne spôsobilý“ a „neprihliada“ preukazuje zdravotnú spôsobilosť výlučne na účely vydania zbrojného preukazu skupiny E alebo F.

3. Postup pri možnosti „prihliada“ (vypĺňa sa len ak bol záver lekárskej prehliadky „zdravotne spôsobilý“)
Táto možnosť sa označí, ak pri posudzovaní nebola zistená žiadna kontraindikácia, alebo posudzujúci lekár postupoval podľa § 2 ods. 1 štvrtej vety vyhlášky. Lekársky posudok s vyznačením „zdravotne spôsobilý“ a „prihliada“ preukazuje zdravotnú spôsobilosť na účely skupiny A až F zbrojného preukazu.

4. Posudok so záverom „zdravotne nespôsobilý“
Záver „zdravotne nespôsobilý“ sa vyznačí, ak bola zistená kontraindikácia ustanovená v 
a)	prílohe č. 1 časti I vyhlášky alebo
b)	prílohe č. 1 časti II prvom bode a treťom bode až šiestom bode vyhlášky a lekár nepostupoval podľa § 2 ods. 1 štvrtej vety vyhlášky.
5. Rozsah kompetencií posudzujúceho lekára a policajného útvaru
Posudzujúci lekár v lekárskom posudku skupiny zbrojného preukazu neuvádza. O vydaní zbrojného preukazu rozhoduje policajný útvar po posúdení všetkých zákonných podmienok. 

Odôvodnenie
Lekár by mal  mať priamo pri vzore presný návod, čo vyplniť a z ktorého ustanovenia vychádza. Označenie „prihliada“ neznamená automatickú nespôsobilosť; označenie „neprihliada“ zase nenahrádza celkové posúdenie ostatných kontraindikácií. Vysvetlivky preto pokrývajú každý spôsob vyplnenia a odlišujú lekárske posúdenie od rozhodovania o skupinách zbrojného preukazu. Policajt z nich zároveň zistí, či možno predloženým posudkom preukázať zdravotnú spôsobilosť pre požadovaný účel a kedy sa podľa § 22 zákona č. 190/2003 Z. z. predkladá nový posudok.
	N
	V prípade, že Ministerstvo zdravotníctva Slovenskej republiky v rámci aplikačnej praxe identifikuje nejednotný postup vypĺňania tlačiva – vzoru Lekárskeho posudku o zdravotnej spôsobilosti na držanie alebo nosenie strelnej zbrane a streliva, primerane usmerní poskytovateľov zdravotnej starostlivosti.

	NCZI
Národné centrum zdravotníckych informácií
	O
	Čl. I § 2 ods. 8 písm. e)
V čl. I bodu 1 v § 2 ods. 8 novom písm. e) navrhujeme vypustiť slová "informáciu, či ide o osobu so zníženou sluchovou ostrosťou".

Táto pripomienka je zásadná.

Odôvodnenie: Žiadame uvedenú vetu vypustiť, pretože ide o textáciu, ktorá nebola na stretnutiach medzi Národným centrom zdravotníckych informácií, Ministerstvom vnútra a Ministerstvom zdravotníctva, na ktorých bola aktívne riešená zmena vyhlášky v súvislosti s projektom Životné situácie,  dohodnutá ani schválená. Uvedené považujeme za duplicitnú informáciu a súčasne ide o zásah do diela, ktoré je v štádiu implementácie na strane Národného centra zdravotníckych informácií a akékoľvek zmeny majú vplyv na termíny dodania výstupov pre oprávnené subjekty, ktorých nedodržanie bude mať negatívny vpylv na platnú a účinnú legislatívu k 1.3.2027.
	A
	

	NCZI
Národné centrum zdravotníckych informácií
	O
	Čl. I bod 4 v prílohe č. 3 druhá strana
V čl. I bodu 4 v prílohe č. 3 druhá strana navrhujeme vypustiť slová "Osoba so zníženou sluchovou ostrosťou: áno*) / nie*)".

Táto pripomienka je zásadná.

Odôvodnenie: Žiadame označenú textáciu vypustiť, pretože obdobne ako v prípade pripomienky k zneniu § 2 ods. 8 písm, e) ide o textáciu, ktorá nebola na stretnutiach medzi Národným centrom zdravotníckych informácií, Ministerstvom vnútra a Ministerstvom zdravotníctva, na ktorých bola aktívne riešená zmena vyhlášky v súvislosti s projektom Životné situácie, dohodnutá ani schválená. Podobne ako pri predchádzajúcej pripomienke považujeme uvedené za duplicitnú informáciu a súčasne ide o zásah do diela, ktoré je v štádiu implementácie na strane Národného centra zdravotníckych informácií a akékoľvek zmeny majú vplyv na termíny dodania výstupov pre oprávnené subjekty, ktorých nedodržanie bude mať negatívny vpylv na platnú a účinnú legislatívu k 1.3.2027.
	A
	

	Verejnosť
Verejnosť
	O
	Čl. I § 3 ods. 2 nový bod
Hlavný odborník Ministerstva zdravotníctva pre psychológiu

Typ pripomienky:  obyčajná

Pripomienka 1: psychologické vyšetrenie osôb so zníženou sluchovou ostrosťou
K: čl. I, nový bod (§ 3 ods. 2)

V čl. I navrhujeme doplniť nový bod, ktorý znie:

"V § 3 ods. 2 sa na konci pripája táto veta: „Ak ide o žiadateľa alebo držiteľa so zníženou
sluchovou ostrosťou, psychologické vyšetrenie sa vykoná s využitím primeraného spôsobu
komunikácie, najmä písomnej inštrukcie alebo tlmočenia do slovenského posunkového jazyka,
ktoré si žiadateľ alebo držiteľ zabezpečí, a posudzujúci psychológ pri výbere štandardizovaných
psychologických testov zohľadní ich vhodnosť pre túto osobu.““

Odôvodnenie:

Novela zákona č. 190/2003 Z. z. schválená 24. 9. 2026 umožňuje osobám so zníženou sluchovou ostrosťou získať skupinu E a F zbrojného preukazu. Psychologický posudok sa pri vydaní zbrojného preukazu vyžaduje pre každú skupinu (§ 17 ods. 2 písm. b) zákona), preto na
psychologické vyšetrenie prídu noví žiadatelia so sluchovým postihnutím. 
Vyhláška neupravuje, ako má v takom prípade prebehnúť komunikácia a testovanie. 
Pri ústnej inštrukcii a dlhých dotazníkoch hrozí skreslenie výsledkov a neoprávnený záver o kontraindikácii podľa prílohy č. 4 (napríklad „analfabetizmus“ alebo „intelektová úroveň v pásme mentálnej subnormy“). Väčšina štandardizovaných psychologických testov nie je normovaná pre osoby so zníženou sluchovou ostrosťou a osoby s prelingválnou hluchotou sa z normatívnych štúdií spravidla vylučujú.
Niektoré výkonové testy používané pri posudzovaní pracujú so zvukovými podnetmi (napríklad Reakčný test a Determinačný test Viedenského testového systému v bežne používaných formách so zvukovými podnetmi), takže pri zníženej sluchovej ostrosti merajú sluch, nie výkonové predpoklady. Výsledok verbálnych dotazníkov závisí od úrovne čítania v slovenčine, ktorá je pre používateľov slovenského posunkového jazyka druhým jazykom, a tlmočenie testovej inštrukcie zvyšuje chybu merania. Bez úpravy postupu hrozí, že výsledok vyšetrenia bude odrážať sluchové postihnutie, a nie psychickú spôsobilosť žiadateľa. 
Nepočujúce osoby majú právo na tlmočníka posunkovej reči pri riešení základných životných problémov v styku s právnickými a fyzickými osobami (§ 5 zákona č. 149/1995 Z. z. o posunkovej reči nepočujúcich osôb), preto je primerané, aby si tlmočenie zabezpečil žiadateľ alebo držiteľ v rámci tohto práva. Doplnenie zvýši validitu psychologického posudku, zabezpečí rovnaký prístup k posúdeniu a právnu istotu posudzujúcich psychológov.
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci toho legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.) s účinnosťou od 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou. Zákonná úprava nepredpokladá zmeny v posudzovaní psychickej spôsobilosti.

MZ SR na základe podnetov z aplikačnej praxe a prebiehajúcich projektov elektronizácie zdravotníctva však bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027, v rámci ktorého primerane zohľadní potreby zmien vyplývajúce z aplikačnej praxe a uplatnené pripomienky v rámci LP/2026/534.

	Verejnosť
Verejnosť
	O
	Čl. I nový bod (príloha č. 5 piaty bod)
Hlavný odborník Ministerstva zdravotníctva SR

tap pripomienky: obyčajná

Pripomienka 2: čestné vyhlásenie k psychickej spôsobilosti (príloha č. 5)
K: čl. I, nový bod (príloha č. 5 piaty bod)

V čl. I navrhujeme doplniť nový bod, ktorý znie:

„V prílohe č. 5 piatom bode sa na konci pripája táto veta: „Som osobou so zníženou sluchovou
ostrosťou: áno/nie. Pri psychologickom vyšetrení potrebujem: písomnú inštrukciu/tlmočenie do
slovenského posunkového jazyka/inú úpravu komunikácie (uveďte): ..................“.“

Odôvodnenie:

Návrh v prílohe č. 2 dopĺňa čestné vyhlásenie k zdravotnej spôsobilosti o vyhlásenie súvisiace so zníženou sluchovou ostrosťou. Rovnako je potrebné doplniť čestné vyhlásenie k psychickej spôsobilosti, aby posudzujúci psychológ vedel o potrebe upravenej komunikácie ešte pred vyšetrením a mohol ho na ňu pripraviť (pripomienka 1).
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci toho legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.) s účinnosťou od 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou. Zákonná úprava nepredpokladá zmeny v posudzovaní psychickej spôsobilosti.

MZ SR na základe podnetov z aplikačnej praxe a prebiehajúcich projektov elektronizácie zdravotníctva však bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027, v rámci ktorého primerane zohľadní potreby zmien vyplývajúce z aplikačnej praxe a uplatnené pripomienky v rámci LP/2026/534.

	Verejnosť
Verejnosť
	O
	Čl. I  bod 1 § 2 ods. 8 písm. e) a bod 4 (príloha č. 3)
Hlavný odborník Ministerstva zdravotníctva SR

typ pripomienky: obyčajná

Pripomienka 3: zachovať údaj o zníženej sluchovej ostrosti v lekárskom posudku
K: čl. I bod 1 (§ 2 ods. 8 písm. e)) a bod 4 (príloha č. 3)

Odporúčame v § 2 ods. 8 písm. e) a vo vzore lekárskeho posudku v prílohe č. 3 zachovať údaj o tom, či ide o osobu so zníženou sluchovou ostrosťou.

Odôvodnenie:

Údaj má význam aj pre posudzovanie psychickej spôsobilosti. Posudzujúci psychológ vychádza z údajov posudzujúceho lekára (§ 3 ods. 2 písm. d) a ods. 4 písm. c)) a údaj o zníženej sluchovej ostrosti mu umožní prispôsobiť psychologické vyšetrenie (pripomienka 1). Zároveň jednoznačne vymedzuje, pre ktoré skupiny zbrojného preukazu lekársky posudok platí, čo zodpovedá § 22 zákona v znení novely z 24. 9. 2026.
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci toho legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.) s účinnosťou od 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou. Zákonná úprava nepredpokladá zmeny v posudzovaní psychickej spôsobilosti.

MZ SR na základe podnetov z aplikačnej praxe a prebiehajúcich projektov elektronizácie zdravotníctva však bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027, v rámci ktorého primerane zohľadní potreby zmien vyplývajúce z aplikačnej praxe a uplatnené pripomienky v rámci LP/2026/534.

	Verejnosť
Verejnosť
	O
	Celému materiálu
Hlavný odborník Ministerstva zdravotníctva SR pre psychológiu

Pripomienka 4 (nad rámec návrhu): evidencia psychologických posudkov
K: celému materiálu

Nad rámec návrhu odporúčame, aby pripravovaná zmena vyhlášky v súvislosti s elektronizáciou posudzovania (projekt Životné situácie s účinnosťou k 1. 3. 2027) zabezpečila elektronickú evidenciu psychologických posudkov vrátane záveru „psychicky nespôsobilý“ a prístup posudzujúceho psychológa k údaju o predchádzajúcich psychologických posudkoch žiadateľa alebo držiteľa pred vykonaním vyšetrenia.
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci toho legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.) s účinnosťou od 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou. Zákonná úprava nepredpokladá zmeny v posudzovaní psychickej spôsobilosti.

MZ SR na základe podnetov z aplikačnej praxe a prebiehajúcich projektov elektronizácie zdravotníctva však bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027, v rámci ktorého primerane zohľadní potreby zmien vyplývajúce z aplikačnej praxe a uplatnené pripomienky v rámci LP/2026/534.

	Verejnosť
Verejnosť
	O
	Celému materiálu
Hlavný odborník Ministerstva zdravotníctva SR

Pripomienka 4 (nad rámec návrhu): evidencia psychologických posudkov
K: celému materiálu

Nad rámec návrhu odporúčame, aby pripravovaná zmena vyhlášky v súvislosti s elektronizáciou posudzovania (projekt Životné situácie s účinnosťou k 1. 3. 2027) zabezpečila elektronickú evidenciu psychologických posudkov vrátane záveru „psychicky nespôsobilý“ a prístup posudzujúceho psychológa k údaju o predchádzajúcich psychologických posudkoch žiadateľa alebo držiteľa pred vykonaním vyšetrenia. Sekcia klinickej psychológie je pripravená na príprave tejto úpravy spolupracovať.

Odôvodnenie:

Posudzujúci psychológ sa dnes o predchádzajúcom psychologickom posudku dozvedá najmä z čestného vyhlásenia žiadateľa (príloha č. 5 šiesty bod písm. h) a i)) a zo zložitého systému výpisov zo zdravotnej dokumentácie (§ 3 ods. 9 až 11). Lehota 12 mesiacov na opakované vyšetrenie po závere „psychicky nespôsobilý“ (§ 3 ods. 16) sa preto nedá spoľahlivo overiť a žiadateľ môže vyhľadať iného psychológa bez toho, aby sa o negatívnom závere dozvedel.
Elektronická evidencia odstráni tento bezpečnostný nedostatok a zjednoduší administratívu posudzujúcich lekárov aj psychológov.
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci toho legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.) s účinnosťou od 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou. Zákonná úprava nepredpokladá zmeny v posudzovaní psychickej spôsobilosti.

MZ SR na základe podnetov z aplikačnej praxe a prebiehajúcich projektov elektronizácie zdravotníctva však bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027, v rámci ktorého primerane zohľadní potreby zmien vyplývajúce z aplikačnej praxe a uplatnené pripomienky v rámci LP/2026/534.

	ÚDZS
Úrad pre dohľad nad zdravotnou starostlivosťou
	Z
	K § 3 ods. 3
Za vetu „Psychologické vyšetrenie môže vykonať len psychológ so špecializáciou v špecializačnom odbore klinická psychológia, ktorý je zdravotníckym pracovníkom6) (ďalej len „posudzujúci psychológ“).“ navrhujeme doplniť vetu:

„Vyšetrenie psychickej spôsobilosti podľa § 20 ods. 7 zákona vykoná iný posudzujúci psychológ, než posudzujúci psychológ, ktorý vykonal posledné psychologické vyšetrenie o psychickej spôsobilosti držiteľa zbrojného preukazu.“ 

Odôvodnenie:

Navrhovaná úprava sleduje posilnenie objektivity a dôveryhodnosti posudzovania psychickej spôsobilosti držiteľov zbrojných preukazov v prípadoch, keď vzniknú odôvodnené pochybnosti o záveroch pôvodného odborného posúdenia alebo o aktuálnom stave posudzovanej osoby. Vykonanie kontrolného psychologického vyšetrenia iným psychológom zabezpečuje nezávislé odborné overenie predchádzajúceho záveru, čím sa posilňuje transparentnosť rozhodovacieho procesu a zvyšuje dôvera verejnosti v systém posudzovania psychickej spôsobilosti. Takýto postup zároveň zodpovedá princípu viacstupňovej odbornej kontroly pri rozhodnutiach, ktoré môžu mať významný dopad na ochranu verejnej bezpečnosti.
	N
	Uplatnená pripomienka je nad rámec obsahu a zamerania predkladaného materiálu a preto ju nie je možné v rámci tohto legislatívneho procesu akceptovať. V rámci prvého kroku bol do pripomienkového konania predložený materiál bezprostredne vecne nadväzujúci na schválenú zákonnú úpravu (zákon č. 190/2003 Z. z.), ktorá má nadobudnúť účinnosť 1.11.2026. Vzhľadom na naliehavosť v termíne boli preto do skráteného pripomienkového procesu predložené návrhy zmien týkajúce sa posudzovania zdravotnej spôsobilosti vo vzťahu k osobám so zníženou sluchovou ostrosťou.

MZ SR na základe podnetov z aplikačnej praxe a prebiehajúcich projektov elektronizácie zdravotníctva bude v roku 2026 iniciovať ďalší legislatívny proces reflektujúci na pripravovanú elektronickú podobu lekárskeho a psychologického posudku s navrhovanou účinnosťou 1. marca 2027 a potreby zmien vyplývajúce z aplikačnej praxe, v rámci ktorých bude zohľadnený aj návrh vyplývajúci zo zásadnej pripomienky ÚDZS. Na základe vzájomnej komunikácie pripomienkujúci subjekt zo zásadnej pripomienky emailom zo dňa 23.10.2026 ustúpil. 

	GPSR
Generálna prokuratúra Slovenskej republiky
	
	Odoslané bez pripomienok
	
	

	MHSR
Ministerstvo hospodárstva Slovenskej republiky
	
	Odoslané bez pripomienok
	
	

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok
	
	

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok
	
	

	MKSR
Ministerstvo kultúry Slovenskej republiky
	
	Odoslané bez pripomienok
	
	

	MOSR
Ministerstvo obrany Slovenskej republiky
	
	Odoslané bez pripomienok
	
	

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok
	
	

	MSSR
Ministerstvo spravodlivosti Slovenskej republiky
	
	Odoslané bez pripomienok
	
	

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok
	
	

	MŠVVaMSR
Ministerstvo školstva, výskumu, vývoja a mládeže Slovenskej republiky
	
	Odoslané bez pripomienok
	
	

	MŽPSR
Ministerstvo životného prostredia Slovenskej republiky
	
	Odoslané bez pripomienok
	
	

	NBS
Národná banka Slovenska
	
	Odoslané bez pripomienok
	
	

	NBÚ
Národný bezpečnostný úrad
	
	Odoslané bez pripomienok
	
	

	PMÚSR
Protimonopolný úrad Slovenskej republiky
	
	Odoslané bez pripomienok
	
	

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok
	
	

	ÚJDSR
Úrad jadrového dozoru Slovenskej republiky
	
	Odoslané bez pripomienok
	
	

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok
	
	

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok
	
	

	ÚVO
Úrad pre verejné obstarávanie
	
	Odoslané bez pripomienok
	
	



Vznesené hromadné pripomienky
	Subjekt
	Podporo-
vatelia
	Pripomienka
	Vyh.
	Spôsob vyhodnotenia

	K materiálu neboli pridané hromadné pripomienky.
	
	
	
	



Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1.
	APZD – Asociácia priemyselných zväzov a dopravy
	0 (0o, 0z)
	0 (0o, 0z)
	
	X

	2.
	AZZZ SR – Asociácia zamestnávatelských zväzov a združení Slovenskej republiky
	0 (0o, 0z)
	0 (0o, 0z)
	
	X

	3.
	BBSK – Banskobystrický samosprávny kraj
	0 (0o, 0z)
	0 (0o, 0z)
	
	X

	4.
	BSK – BRATISLAVSKÝ SAMOSPRÁVNY KRAJ
	0 (0o, 0z)
	0 (0o, 0z)
	
	X

	5.
	GPSR – Generálna prokuratúra Slovenskej republiky
	0 (0o, 0z)
	0 (0o, 0z)
	X
	

	6.
	KBS – Konferencia biskupov Slovenska
	0 (0o, 0z)
	0 (0o, 0z)
	
	X

	7.
	KOZSR – Konfederácia odborových zväzov Slovenskej republiky
	0 (0o, 0z)
	0 (0o, 0z)
	
	X

	8.
	KSK – Košický samosprávny kraj
	0 (0o, 0z)
	0 (0o, 0z)
	
	X

	9.
	Klub 500 – Klub 500
	0 (0o, 0z)
	0 (0o, 0z)
	
	X

	10.
	MDSR – Ministerstvo dopravy Slovenskej republiky
	2 (2o, 0z)
	0 (0o, 0z)
	
	

	11.
	MFSR – Ministerstvo financií Slovenskej republiky
	1 (1o, 0z)
	0 (0o, 0z)
	
	

	12.
	MHSR – Ministerstvo hospodárstva Slovenskej republiky
	0 (0o, 0z)
	0 (0o, 0z)
	X
	

	13.
	MINCRS – Ministerstvo cestovného ruchu a športu Slovenskej republiky
	0 (0o, 0z)
	0 (0o, 0z)
	X
	

	14.
	MIRRI SR – Ministerstvo investícií, regionálneho rozvoja a informatizácie Slovenskej republiky
	0 (0o, 0z)
	0 (0o, 0z)
	X
	

	15.
	MKSR – Ministerstvo kultúry Slovenskej republiky
	0 (0o, 0z)
	0 (0o, 0z)
	X
	

	16.
	MOSR – Ministerstvo obrany Slovenskej republiky
	0 (0o, 0z)
	0 (0o, 0z)
	X
	

	17.
	MPRVSR – Ministerstvo pôdohospodárstva a rozvoja vidieka Slovenskej republiky
	0 (0o, 0z)
	0 (0o, 0z)
	X
	

	18.
	MPSVRSR – Ministerstvo práce, sociálnych vecí a rodiny Slovenskej republiky
	1 (1o, 0z)
	0 (0o, 0z)
	
	

	19.
	MSSR – Ministerstvo spravodlivosti Slovenskej republiky
	0 (0o, 0z)
	0 (0o, 0z)
	X
	

	20.
	MVSR – Ministerstvo vnútra Slovenskej republiky
	5 (2o, 3z)
	0 (0o, 0z)
	
	

	21.
	MZSR – Ministerstvo zdravotníctva Slovenskej republiky
	0 (0o, 0z)
	0 (0o, 0z)
	
	X

	22.
	MZVEZ SR – Ministerstvo zahraničných vecí a európskych záležitostí Slovenskej republiky
	0 (0o, 0z)
	0 (0o, 0z)
	X
	

	23.
	MŠVVaMSR – Ministerstvo školstva, výskumu, vývoja a mládeže Slovenskej republiky
	0 (0o, 0z)
	0 (0o, 0z)
	X
	

	24.
	MŽPSR – Ministerstvo životného prostredia Slovenskej republiky
	0 (0o, 0z)
	0 (0o, 0z)
	X
	

	25.
	NBS – Národná banka Slovenska
	0 (0o, 0z)
	0 (0o, 0z)
	X
	

	26.
	NBÚ – Národný bezpečnostný úrad
	0 (0o, 0z)
	0 (0o, 0z)
	X
	

	27.
	NCZI – Národné centrum zdravotníckych informácií
	2 (2o, 0z)
	0 (0o, 0z)
	
	

	28.
	NKÚSR – Najvyšší kontrolný úrad Slovenskej republiky
	0 (0o, 0z)
	0 (0o, 0z)
	
	X

	29.
	NSK – Nitriansky samosprávny kraj
	0 (0o, 0z)
	0 (0o, 0z)
	
	X

	30.
	NSSR – Najvyšší súd Slovenskej republiky
	0 (0o, 0z)
	0 (0o, 0z)
	
	X

	31.
	OAPSVLÚVSR – Odbor aproximácie práva sekcie vládnej legislatívy Úradu vlády SR
	0 (0o, 0z)
	0 (0o, 0z)
	
	X

	32.
	PMÚSR – Protimonopolný úrad Slovenskej republiky
	0 (0o, 0z)
	0 (0o, 0z)
	X
	

	33.
	PSK – Prešovský samosprávny kraj
	0 (0o, 0z)
	0 (0o, 0z)
	
	X

	34.
	RÚZSR – Republiková únia zamestnávateľov
	0 (0o, 0z)
	0 (0o, 0z)
	
	X

	35.
	SK8 – Samosprávne kraje Slovenska
	0 (0o, 0z)
	0 (0o, 0z)
	
	X

	36.
	SPPK – Slovenská poľnohospodárska a potravinárska komora
	0 (0o, 0z)
	0 (0o, 0z)
	
	X

	37.
	SVSLPRK – Splnomocnenec vlády Slovenskej republiky pre rómske komunity
	0 (0o, 0z)
	0 (0o, 0z)
	
	X

	38.
	SŠHRSR – Správa štátnych hmotných rezerv Slovenskej republiky
	0 (0o, 0z)
	0 (0o, 0z)
	
	X

	39.
	TSK – Trenčiansky samosprávny kraj
	0 (0o, 0z)
	0 (0o, 0z)
	
	X

	40.
	TTSK – Trnavský samosprávny kraj
	0 (0o, 0z)
	0 (0o, 0z)
	
	X

	41.
	UOOU SR – Úrad na ochranu osobných údajov Slovenskej republiky
	0 (0o, 0z)
	0 (0o, 0z)
	
	X

	42.
	UPVSR POaZE – Úrad podpredsedu vlády Slovenskej republiky pre Plán obnovy a znalostnú ekonomiku
	0 (0o, 0z)
	0 (0o, 0z)
	
	X

	43.
	URSO – Úrad pre reguláciu sieťových odvetví
	0 (0o, 0z)
	0 (0o, 0z)
	
	X

	44.
	UpUPaVSR – Úrad pre územné plánovanie a výstavbu Slovenskej republiky
	0 (0o, 0z)
	0 (0o, 0z)
	
	X

	45.
	Verejnosť – Verejnosť
	5 (5o, 0z)
	0 (0o, 0z)
	
	

	46.
	ZMOS – Združenie miest a obcí Slovenska
	0 (0o, 0z)
	0 (0o, 0z)
	
	X

	47.
	hlavné mesto – Hlavné mesto Slovenskej republiky Bratislava
	0 (0o, 0z)
	0 (0o, 0z)
	
	X

	48.
	ÚDZS – Úrad pre dohľad nad zdravotnou starostlivosťou
	1 (0o, 1z)
	0 (0o, 0z)
	
	

	49.
	ÚGKKSR – Úrad geodézie, kartografie a katastra Slovenskej republiky
	0 (0o, 0z)
	0 (0o, 0z)
	X
	

	50.
	ÚJDSR – Úrad jadrového dozoru Slovenskej republiky
	0 (0o, 0z)
	0 (0o, 0z)
	X
	

	51.
	ÚMS – Únia miest Slovenska
	0 (0o, 0z)
	0 (0o, 0z)
	
	X

	52.
	ÚNMSSR – Úrad pre normalizáciu,  metrológiu a skúšobníctvo Slovenskej republiky
	0 (0o, 0z)
	0 (0o, 0z)
	X
	

	53.
	ÚPVSR – Úrad priemyselného vlastníctva Slovenskej republiky
	0 (0o, 0z)
	0 (0o, 0z)
	X
	

	54.
	ÚVO – Úrad pre verejné obstarávanie
	0 (0o, 0z)
	0 (0o, 0z)
	X
	

	55.
	ÚVSR – Úrad vlády Slovenskej republiky
	0 (0o, 0z)
	0 (0o, 0z)
	
	X

	56.
	Ústavný súd SR – Kancelária Ústavného súdu Slovenskej republiky
	0 (0o, 0z)
	0 (0o, 0z)
	
	X

	57.
	ŠÚSR – Štatistický úrad Slovenskej republiky
	0 (0o, 0z)
	0 (0o, 0z)
	
	X

	58.
	ŽSK – Žilinský samosprávny kraj
	0 (0o, 0z)
	0 (0o, 0z)
	
	X

	
	Spolu
	17 (13o, 4z)
	0 (0o, 0z)
	19
	32

